विंडोज़ एन.टी. ३.५
विंडोज़ एन.टी. ३.५ (अंग्रेजी में: Windows NT 3.5) या विंडोज़ एनटी 3.5 माइक्रोसॉफ्ट द्वारा विकसित एक ऑपरेटिंग सिस्टम है, जिसे 21 सितंबर, 1994 को जारी किया गया। यह विंडोज़ एन.टी. की दूसरी रिलीज़ है। विंडोज़ एनटी 3.5 के विकास के दौरान प्राथमिक लक्ष्यों में से एक था- ऑपरेटिंग सिस्टम के प्रदर्शन में सुधार करना । नतीजतन, फ्लोरिडा के डेटोना बीच (beach) में डेटोना इंटरनेशनल स्पीडवे ( Daytona International Speedway) के बाद प्रोजेक्ट का नाम "डेटोना" ("Daytona") रखा गया।. 1996 से पहले के कई अन्य पुराने विंडोज़ संस्करणों की तरह, माइक्रोसॉफ्ट ने 31 दिसंबर, 2001 को विंडोज़ एनटी 3.5 का समर्थन समाप्त कर दिया। विंडोज़ एन.टी. 3.51 वर्कस्टेशन के लिए समर्थन भी उसी तारीख को समाप्त हो गया।